Anželika Sidorova
Anželika Aleksandrovna Sidorova (vene keeles Анжелика Александровна Сидорова; sündinud 28. juunil 1991 Moskvas) on Venemaa kergejõustiklane, teivashüppaja. 2014. aastal tuli ta Euroopa meistriks tulemusega 4.65. Aastatel 2015 ja 2019 on ta tulnud Euroopa sisemeistriks. 2019. aastal tuli ta teivashüppes isiklikku rekordit tähistava tulemusega 4.95 maailmameistriks. Sisemaailmameistrivõistlustel on ta võitnud kaks hõbemedalit. Sisetingimustes on tema isiklik rekord samuti 4.95, mis on püstitatud 29. veebruaril 2020 Moskvas.